ഹോള്മാര്ക്ക് മുദ്ര ചെയ്തുനല്കാമെന്ന് പറഞ്ഞ് സ്വര്ണം വാങ്ങി തട്ടിപ്പ് ജ്വല്ലറി ഉടമ കീഴടങ്ങി ആറാട്ടുപുഴ: ആഭരണങ്ങളില് ഹോള്മാര്ക്ക് മുദ്ര ചെയ്തു നല്കാമെന്ന് പറഞ്ഞ് ഉപഭോക്താക്കളില് നിന്നും സ്വര്ണം വാങ്ങി തട്ടിപ്പ് നടത്തിയ ജ്വല്ലറി ഉടമ പൊലീസില് കീഴടങ്ങി. മുതുകുളത്ത് ആയില്യത്ത് ജ്വല്ലറി ഉടമ ഉണ്ണികൃഷ്ണനാണ് തിങ്കളാഴ്ച കനകക്കുന്ന് പൊലീസില് കീഴടങ്ങിയത്. ഒരാഴ്ചയിലേറെ ആയി ഇയാള് ഒളിവിലായിരുന്നു.ഉപഭോക്താക്കള്ക്ക് വിറ്റ സ്വര്ണമാണ് ഹാള്മാര്ക്ക് ചെയ്ത് തരാമെന്ന് വാഗ്ദാനം ചെയ്ത് ഇയാള് തിരികെ വാങ്ങിയത്. തിരികെ വാങ്ങിയ സ്വര്ണത്തില് കുറച്ച് ഹോള് മാര്ക്ക് ചെയ്യാനായി കരുനാഗപ്പള്ളിയിലെ സ്ഥാപനത്തില് നല്കിയിരിക്കുകയാണെന്ന് ചോദ്യം ചെയ്യലില്മ്ബൊലീസിനോട് പറഞ്ഞു. സ്വര്ണ്ണം വാങ്ങിയ നിരവധി പേര് പണം തിരികെ നല്കാത്തതിനെ തുടര്ന്ന് ആണ് സാമ്ബത്തികബാധ്യത ഉണ്ടായതെന്നും ഇതൊഴിവാക്കാനാണ് ഇത്തരത്തില് ചെയ്യേണ്ടി വന്നതെന്നും ഉണ്ണികൃഷ്ണന് പറഞ്ഞു. മൊഴി പൂര്ണമായും പൊലീസ് വിശ്വസിച്ചിട്ടില്ല.പൊലീസും റവന്യൂ അധികൃതരും സംയുക്തമായി ഇന്നലെ മുതുകുളം പാണ്ഡവര്കാവ് ജങ്ഷനിലെ ഉണ്ണികൃഷ്ണന്െറ ആയില്യത്ത് ജ്വല്ലറി തുറന്ന് പരിശോധന നടത്തിയിരുന്നു. 3.9 ഗ്രാം സ്വര്ണവും പഴയതും പുതിയതുമായ 621 ഗ്രാം വെള്ളിയും കണ്ടെടുത്തിരുന്നു. ബാക്കി ഉണ്ടായിരുന്നവ ജ്വല്ലറിയില് പ്രദര്ശനത്തിനായി വെച്ചിരിക്കുന്ന മുക്ക് പണ്ടങ്ങളായിരുന്നു.സ്വര്ണം തിരികെ ലഭിക്കാന് വൈകിയതിനെ തുടര്ന്ന് മുതുകുളം വടക്ക് സ്വദേശിയായ ഭവാനിയമ്മയുടെ പരാതിയിലാണ് പൊലീസ് ആദ്യം കേസെടുത്തത്. തുടര്ന്ന് 20ഓളം പേരാണ് പരാതിയുമായി രംഗത്തെത്തിയത്. ഏകദേശം അറുപതോളം പവന്െറ തട്ടിപ്പാണ് നടത്തിയിരിക്കുന്നത്. കൂടാതെ സ്വര്ണ്ണത്തിനു മുന്കൂറായി പണം നല്കിയവരും പരാതിക്കാരായുണ്ട്.കായംകുളം ഡിവൈഎസ്പി അലക്സ് ബേബിയുടെ നിര്ദ്ദേശപ്രകാരം സി.ഐ ഡി. ബിജുകുമാര്, എസ്.ഐ എച്ച്. നാസറുദ്ദീന്, എ.എസ്.ഐ ജയചന്ദ്രന്, സി.പി.ഓമാരായ ശ്യാം, സതീഷ് വില്ലേജ് ഓഫീസര് ബേബി മിനി എന്നിവരടങ്ങിയ സംഘമാണ് ജ്വല്ലറിയില് പരിശോധന നടത്തിയത്.